open-index/open-wikipedia-markdown huggingface dataset:
சிந்தடி

**சிந்தடி** என்பது மூன்று சீர்களைக் கொண்டு இயங்கும் அடி, அளவடியின் நான்கு சீரில் ஒன்று சிந்தி(குறைந்து), மூன்று சீரில் இயங்குவதால் இதன் பெயர் சிந்தடி எனப்பெற்றது. இதனை *முச்சீர் அடி* என்றும் கூறுவர்.

என்னும் இப்பாடல் வஞ்சிவிருத்தமாகும். இதன்கண் நான்கு அடிகள் உள்ளன. ஒவ்வொரு அடியும் மூன்று சீர்களைக் கொண்டுள்ளது. இப்பாடலில் நேரொன்று ஆசிரியத்தளை, இயற்சீர்வெண்தளை ஆகிய இரண்டு தளைகள் உள்ளன இவ்விரு தளைகளும் தோன்ற மூன்று சீர்கள் தேவைப்படுகின்றன. எனவே, சிந்தடி அமைய இருதளைகள் தேவை. இதையே இலக்கணம் ‘இருதளை சிந்தாம்’ என்கின்றது.

## மேற்கோள்

## உசாத்துணை
*  தமிழ் இணைய பல்கலைக்கழகம்

பகுப்பு:யாப்பிலக்கணம்
பிள்ளை லோகாசாரியார்

**பிள்ளை லோகாசாரியார்** (Pillai Lokacharya) கிபி 1205 ம் ஆண்டு ஐப்பசி மாதம் திருவோணம் நட்சத்திரத்தில் வடக்கு திருவீதி பிள்ளை என்பவருக்கு மகனாக பிள்ளை உலகாசிரியன் எனும் இயற்பெயரோடு திருவரங்கத்தில் பிறந்தார். வடக்கு திருவீதி பிள்ளை தன் ஆசாரியனான நம்பிள்ளையின் (வடமொழியில் லோகாச்சாரியா) மீது கொண்ட பக்தியின்பால் தன் மகனுக்கு லோகாச்சாரிய பிள்ளை எனப் பெயரிட்டு பின்னாளில் பிள்ளை லோகாச்சாரியன் (தமிழில் உலகாசிரியன்) என்றானது. அழகிய மணவாளப்பெருமாள் நாயனார் இவரின் உடன் பிறந்தவராவர்.

கிபி 14ம் நூற்றாண்டின் தொடக்கத்தில்  வடக்கிலிருந்து வந்த மாலிக் கபூர் படையெடுப்பால் திருவரங்கம் பெரிதும் பாதிக்கப்பட்ட போது, அரங்கநாத கோயில் உற்சவரான நம்பிள்ளையை அந்நியரிடம் காக்க வேண்டி உற்சவரோடு திருவரங்கத்தைவிட்டு வெளியேறியவர் தன்னுடைய 106 ஆம் அகவையில் மதுரை அருகே யானைமலை கிராமத்தினருகே உள்ள *ஜோதிஷ்குடி* எனுமிடத்தில் கி பி 1311ல் பரமபதமடைந்தார்.

## இயற்றிய நூல்கள்
இவரின் பதினெட்டு படைப்புகள் பொதுவாக **[[அட்டதச ரகசியம்|அஷ்டதச ரகசியம்]]** என வைணவர்களால் அழைக்கப்படுகிறது. முன்னாட்களில் வைணவ மடங்களில் உபதேசிக்கப்பட்டவகளை முதன்முறையாக எழுத்துகளில் கொணர்ந்த பெருமை இவரையே சாரும்.

* தத்துவத் திரயம் - வடமொழியில்
* முமுக்‌சுப் படி - மணிப்பிரவாள நடையில்
* வசன பூசணம் - தமிழில் வைணவம், ஆழ்வார்கள் குறித்து

## மேற்கோள்கள்


## வெளி இணைப்புகள்
*  பிள்ளை லோகாச்சார்யார் – காணொலி 
* ஸ்ரீ. கிருஷ்ணஸ்வாமி அய்யங்கார் எழுதிய முமுச்சுப்படி உரை - தமிழ் இணையக் கல்விக்கழகம்

பகுப்பு:தமிழ்ப் புலவர்கள்
பகுப்பு:வைணவ அடியார்கள்
பகுப்பு:1205 பிறப்புகள்
பகுப்பு:1311 இறப்புகள்
பகுப்பு:தமிழ் உரையாசிரியர்கள்
பகுப்பு:நூறு வயது இந்திய ஆண்கள்
அளவடி

**அளவடி** என்பது  நான்கு சீரால் ஆன அடியாகும். இது *நேரடி* எனவும் கூறப்படும்.

## பெயர்க்காரணம்
செய்யுள் நூலார் யாவரும் ஒத்து நேர்ந்துகொண்ட அடி நேரடி. (நேர்தல் - ஒத்துக்கொள்ளுதல்) எதுகை மோனை முதலிய தொடை விகற்பங்களை  அறிந்து கணக்கிட உதவுவது நான்கு சீரால் இயன்ற அளவடி. எனவே கணக்கிடுவதற்குப் புலவர் எல்லோரும் அளவடியையே நேர்ந்தனர். ஆகையால் அளவடியின் பெயர் ‘நேரடி’ எனக் கொள்ளப்பெற்றது.
 

என்னும் இப்பாடல் கலிவிருத்தமாகும். இது நான்கு அடிகளைக் கொண்டுள்ளது. ஒவ்வொரு அடியும் நான்கு சீர்களால் அமைந்துள்ளது. நான்கு சீர்களைக் கொண்ட இந்த அளவடியில்/ நேரடியில், முறையே நிரையொன்றாசிரியத்தளை, இயற்சீர் வெண்டளை. நேர்ஒன்றாசிரியத்தளை என்று மூன்று தளைகள் தோன்றுகின்றன. இதனை மூன்று தளையால் வந்த அடி எனலாம். முத்தளையால் வந்த அடி, அளவடி/நேரடி. இதனையே ‘முத்தளை அளவடி’ என்கின்றது இலக்கணம்.

## மேற்கோள்

## உசாத்துணை
*  தமிழ் இணைய பல்கலைக்கழகம்

பகுப்பு:யாப்பிலக்கணம்
நெடிலடி

**நெடிலடி** என்பது ஐந்து சீர்களால் அமைந்த அடி. சீர் எண்ணிக்கையைக் கருதி *ஐந்து சீரடி நெடிலடி* எனப்படுகின்றது. அதாவது  இயல்பான அடியாகிய நான்குசீர் அடியாகிய அளவடியின் ஓர் சீர் மிகுந்து வருவது நெடிலடியாகும்.

இக் கட்டளைக் கலித்துறை எனும் செய்யுளில் உள்ள நான்கு அடிகளும் ஐந்து சீர்களும் உள்ள நெடிலடிகளாகும்.

இது கலித்துறைப்பாடல். நான்கு அடிகளைக் கொண்டுள்ளது. ஒவ்வொரு அடியும் ஐந்து சீர்களால் நிரம்பியுள்ளது. எனவே, நெடிலடி நான்கிளைக் கொண்டு வந்துள்ள பாடல் இந்தக் கலித்துறை. இதன் முதலடியை மட்டும் கொண்டு  ஐந்து சீர்களைக் கொண்ட இயற்சீர் வெண்தளை, இயற்சீர்  வெண்தளை, கலித்தளை, நேரொன்றாசிரியத்தளை என்று நான்கு தளைகள் அமைகின்றன. ஆதலால், நான்கு தளைகளால் அமைவது நெடிலடி என்று கூறலாம். யாப்பிலக்கணமும் ‘நால்தளை நெடிலடி’ எனக் குறிக்கின்றது

## மேற்கோள்

## உசாத்துணை
*  தமிழ் இணைய பல்கலைக்கழகம்

பகுப்பு:யாப்பிலக்கணம்
கழி நெடிலடி

**கழி நெடிலடி** என்பது ஆறு, ஏழு, எட்டு என ஐஞ்சீரின் மிக்குவரும் அடிகள் ஆகும். கழி-மிகுதி. ‘கழிபெருங்காதல்’, ’கழிபேர்இரக்கம்’ என்பவற்றை நோக்கியும் கழி என்பதன் பொருளை உணரலாம். இயல்பான நான்கு சீர்களையுடைய அடி, அளவடி; அளவடியின் ஒருசீ்ர் மிக்கது நெடிலடி; நெடிலடியின் ஒன்றோ பலவோ ஆகிய சீர்கள் மிக்கது கழி நெடிலடி. கழி நெடிலடி ஒன்று, எத்தனை சீர்களால் நிரம்பியது என்பது தோன்ற அதன் எண்ணிக்கையை உள்ளடக்கி அறுசீர்க்கழிநெடிலடி, எழுசீர்க்கழிநெடிலடி, எண்சீர்க் கழிநெடிலடி என்று வழங்கப்பெறுவது உண்டு.

இஃது அறுசீர்க் கழி நெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி. 
இதுபோல் ஏழு சீர்கள் மற்றும் எட்டு சீர்கள் வரை கழி நெடிலடி அமைவது சிறப்பு. ஓர் அடியில் பன்னிரண்டுக்கு மேல் சீர்கள் வரினும் அதற்கும் கழி நெடிலடி என்றே பெயர். ஆயினும் பன்னிரண்டு சீர்க்கு மேல் வருவன சிறப்பில என்பர்.

## தளையால் பெறும் பெயர்

இஃது அறுசீர்க் கழிநெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி. இப்பாடலின் ஓர் அடியில்
நேர் ஒன்றாசிரியத்தளை, நிரையொன்றாசிரியத்தளை, நிரையொன்றாசிரியத்தளை, நிரை ஒன்றாசிரியத் தளை, கலித்தளை என்றாக ஐந்து தளைகள் இடம் பெறுகின்றன. ஆதலால் ஐந்து தளைகளால் அமைவது கழி நெடிலடி என்கின்றனர்.

## மேற்கோள்கள்

## உசாத்துணை
*  தமிழ் இணையப் பல்கலைக்கழகம்

பகுப்பு:யாப்பிலக்கணம்
இந்திய மலைகளின் பட்டியல்

இந்தியாவிலுள்ள மலைகள் மற்றும் மலைத்தொடர்களின் பட்டியல்

## முகடுகள் (சிகரங்கள்)
* குருசிகார்
* ஆனைமுடி
* அங்கிந்தா
* ஆர்கங்லாஸ்
* பம்பாதுரா
* பந்தர்பஞ்ச்
* நீல மலை
* பூர்பு துரா
* சந்திரசைலம்
* சாங்கச்
* சௌதாரா 
* சௌகாம்பா 
* சிரிங்வீ
* சாங் கும்தான் 
* தொட்டபெட்டா
* கங்கோத்ரி குழு
* கவுரி பர்வதம்
* கிரெப்டாகிமி
* கியா
* ஹர்தியோல்
* ஹாத்தீ பர்வதம்
* ஜாங்லிங் காங் அல்லது பாபா கைலாஷ்
* கால்சுபை
* காலாநாக்
* காமெத்
* கஞ்சன்சங்கா- இந்தியாவின் மிக உயர்ந்த மற்றும் உலகின் 3 ஆவது உயரமான சிகரம்.
* யட்ச கங்கா
* கபிலேஷ்
* கட்போரி டைபா
* கேதார்நாத்
* கோடாசாத்ரி
* மாமோஸ்தாங்காங்ரி
* மென்ட்டாக்
* மோல் லென்
* முல்லயாநகரி
* நாகலாப்பு
* நாக் திப்பா
* நந்தா தேவி - இந்தியாவின் இரண்டாவது மிக உயர்ந்த சிகரம் 
* நந்தா தேவி கிழக்கு
* நந்தாகோண்ட்
* நந்தா கோட்
* நந்தா பால்
* நீல்கண்டா
* நன் குன்
* ஓம் பர்வத்
* பாஞ்ச்சுள்ளி
* பாண்டிம்
* பீக் பீடபூமி 
* ராஜ் ரம்பா
* ரைமோ 1
* ரிஷிபாகர்
* சால்தாரோ காங்ரி
* சாஸர் காங்ரி
* சாங்க்தாங்
* சிஸ்பாரா
* சினியோச்சு
* சூஜ் தில்லா  கிழக்கு
* சூஜ் தில்லா மேற்கு
* சூஜர் கா மில்டன்
* மேல் சூலி
* சுவர்காரோகிணி
* திரிசூலி
* திரிசூல்
* யமுனோத்ரி

## மலைத்தொடர்கள்
* அகத்தியமலை
* ஆரவல்லி மலைத்தொடர்
* ஆனைமலைத் தொடர்
* கெமோர் மலைகள்
* ஏலகிரி மலைகள்
* கிழக்குத் தொடர்ச்சி மலைகள்
* கரோ மலைகள்
* இந்திய மலைத்தொடர்
* இமயமலைத்தொடர்
* ஜயிந்திய மலைகள்
* காரகரோம் மலைத்தொடர்
* காசி மலைத்தொடர்
* மணிப்பூர் மலைகள்
* மிசோ மலைகள்
* நாக மலைகள்
* நாக திப்பா
* நீலகிரி மலைகள்
* பழனி மலைகள்
* பட்டகை மலைகள்
* பிர் பாஞ்சல் மலைத்தொடர்
* பர்வாஞ்ச்சல் மலைத்தொடர்கள்
* சாத்பூரா மலைத்தொடர்
* சையாத்ரி
* சிவாலிக் மலைகள்
* விந்திய மலைத்தொடர்
* மேற்கு தொடர்ச்சி மலை
* சான்ஸ்கர் மலைத்தொடர்கள்

## வெளியிணைப்புகள்

## மேற்கோள்கள்

*
இந்தியப் பள்ளத்தாக்குகளின் பட்டியல்

இந்தியாவிலுள்ள பள்ளத்தாக்குகளின் பட்டியல் கீழே தரப்பட்டுள்ளது. இந்த பள்ளத்தாக்குகளில் பெரும்பானமையானவை, அவற்றின் வழிப் பாயும் ஆறுகளின் பெயர்களைக் கொண்டு பெயரிடப்பட்டுள்ளன.

* ஆம்பி பள்ளத்தாக்கு
* அலகநந்தா பள்ளத்தாக்கு
* அரக்கு பள்ளத்தாக்கு
* பாகீரதி பள்ளத்தாக்கு
* பக்ரா - நங்கல் பள்ளத்தாக்கு
* பைலகங்கா பள்ளத்தாக்கு
* சம்பா பள்ளத்தாக்கு
* சம்பல் பள்ளத்தாக்கு
* சும்பி பள்ளத்தாக்கு
* தாமோதர் ஆற்றுப் பள்ளத்தாக்கு
* தர்மா பள்ளத்தாக்கு
* டூன் பள்ளத்தாக்கு
* சுகோவு பள்ளத்தாக்கு
* ஹிராகுண்ட் பள்ளத்தாக்கு
* இம்பால் பள்ளத்தாக்கு
* சிந்து பள்ளத்தாக்கு
* ஜோஹர் பள்ளத்தாக்கு
* ஜோஜிலாபள்ளத்தாக்கு
* கம்பம் பள்ளத்தாக்கு தமிழ்நாடு      
* காசுமீர் பள்ளத்தாக்கு
* காங்ரா பள்ளத்தாக்கு 
* குளு மனாலி பள்ளத்தாக்கு
* குடீ பள்ளத்தாக்கு
* லாஹௌல் பள்ளத்தாக்கு
* மந்தாகினி பள்ளத்தாக்கு
* மர்க்கா பள்ளத்தாக்கு
* நாகார்ஜுனசாகர் பள்ளத்தாக்கு

* நர்மதா ஆற்றுப் பள்ளத்தாக்கு
* நீத்தி பள்ளத்தாக்கு
* நியோரா பள்ளத்தாக்கு
* நூபுரா பள்ளத்தாக்கு
* பாங்கி பள்ளத்தாக்கு
* பிந்தர் பள்ளத்தாக்கு
* சங்க்லா பள்ளத்தாக்கு
* சௌர் பள்ளத்தாக்கு
* சிம்லா பள்ளத்தாக்கு
* அமைதிப் பள்ளத்தாக்கு
* ஸ்பிட்டீ பள்ளத்தாக்கு
* சூரூ பள்ளத்தாக்கு
* சட்லஜ் பள்ளத்தாக்கு
* டான் ஆற்றுப் பள்ளத்தாக்கு
* மலர்ப் பள்ளத்தாக்கு
* யம்தாங் பள்ளத்தாக்கு
* நந்தாயால் பள்ளத்தாக்கு

## மேற்கோள்கள்
இந்தியத் தீவுகளின் பட்டியல்

[thumb|right|250px| [இலட்சத்தீவுகள்|இலட்சத்தீவுகளில் உள்ள ஒரு தீவு]]
**[[இந்தியா]] நாட்டில் உள்ள 1208 [[தீவு]]களில் சில** கீழே பட்டியலிடப்பட்டுள்ளன:

## [[தமிழ்நாடு]]
** முயல் தீவு
** குருசடை தீவு
** நல்ல தண்ணி தீவு
** பாம்பன் தீவு
** புள்ளிவாசல் தீவு
** திருவரங்கம் தீவு
** உப்புத்தண்ணித் தீவு
** விவேகானந்தர் பாறை
** குவிப்பில் தீவு
** கச்சத்தீவு (தற்போது இலங்கை கட்டுப்பாட்டில் பிரச்சினைக்குரியது)
** காட்டுப்பள்ளித் தீவு
** சென்னை தீவு
** கொள்ளிதீவு

## [[ஆந்திரப் பிரதேசம்]]
** பவானித் தீவு
** திவிசீமா
** கொனசீமா
** ஹோப்  தீவு
** இருக்கம் தீவு
** ஸ்ரீஹரிக்கோட்டா
** வேநாடு
## [[மேகாலயா]]
** நங்குனும் ஆற்றுத் தீவு
## [[அசாம்]]
** திப்ரூ சாய்கோவா தீவு 
** மஜுல தீவு
** உமானந்த தீவு
## [[பீகார்]]
** லாஹோபூர் தியாரா தீவு
## [[தமனும் தியூவும்]]
** தியூ தீவு
## [[மத்திய பிரதேசம்]]
** மந்தத தீவு
## [[கோவா (மாநிலம்)|கோவா]]
** அஞ்சதீவா தீவு
** ஜோரா தீவு
** கும்பர்ஜுவா தீவு
** திவார் தீவு
** சவோ ஜேசின்டோ
** புனித ஸ்தேவான் தீவு
** திஸ்வாடி தீவு
** வான்சிம் தீவு
** இலா கிராண்டி
** இலா பிகுயினோ
## [[குஜராத்]]
** துவாரகை தீவு
** கேங்கடோ பேட் தீவு
** கச்சு வளைகுடா தீவு
** கிழக்கு சிந்து படுகை தீவுகள்
** கபீர்வத் தீவு
** காதீர் பேட் தீவு
** கச்சு தீவு
** நந்தா பேட் தீவு
** பிராம் தீவு
** பிரோடன் தீவு
** சியால் பேட் தீவு
## [[ஜம்மு காஷ்மீர்]]
** சார் சினார் தீவு
** உவுளர் ஏரி தீவு
## [[கருநாடகம்]]
** பசவராஜ் துர்கா தீவு
** குரும்காட் தீவு
** அன்புத் தீவு
** நிசர்கர்தாமா
** பாவூர் உலியா
** ஸ்ரீரங்கப்பட்டணம்
** புனித மேரித் தீவுகள்
** உப்பினகுத்ரு

## [[கேரளா]]
** சவாரா தீவு
** தர்மடம் தீவு
** இடையிலகாடு தீவு
** எழுமாந்துருத்து
** குண்டுத் தீவு
** காவாய் தீவு
** கோதாடு தீவு
** குருவ தீவு
** மூலாம்பில்லித் தீவு
** மன்றோதுருத்து
** நெடுங்காடு தீவு
** பனங்காடு தீவு
** பருமலா
** பத்திரமணல் தீவு
** பிழாலா தீவு
** பூஜக்கல் தீவு
** புலிங்குன்னும் தீவு
** ராமன் தீவு
** சதார் தீவு
** வள்ளார்படம் தீவு
** வென்துருத்தி
** வைப்பீன் தீவு
** வில்லிங்டன் தீவு

## [[இலட்சத்தீவுகள்]]
இலட்சத்தீவுகள் என்பது 12 பவளத் தீவுகள், 3 பவளப் படிப்பாறைகள் மற்றும் 5 கடலடி  மீன்பிடி கரைகள் கொண்ட தீவுக்கூட்டம் ஆகும். இதில் சிறியதும் பெரியதுமாக சுமார் 39 தீவுகள் உள்ளது.
** அமினிதிவி தீவுகள்
*** அமினிதிவி
*** பித்ரா தீவு
*** பிரமகூர் பவளத்திட்டு
*** செட்லட் தீவு
*** செர்பனியனி பவளத்திட்டு
*** கடமத்
*** கில்தன் தீவு
*** பெருமாள் பாறை
** கண்ணூர் தீவுகள்
*** அகத்தி தீவு
*** ஆந்தரோத்
*** பங்காரம் தீவு
*** கல்பேனி
*** கவரத்தி
*** பிட்டி தீவு
*** சுகிலி பாறை
*** கல்பாத்தி தீவு
** மினிக்காய் தீவுகள்
*** மினிக்காய் தீவு
*** விரிங்கிலித் தீவு
## [[மஹாராஷ்டிரம்]]
** அம்பு தீவு
** ஜவஹர் தீவு
** குறுக்கு தீவு
** எலிபெண்டா தீவு
** கோவல்கோட்டை தீவு
** குவிவளைவு தீவு
** கந்தேரி தீவு
** மாது தீவு

## மேற்கோள்கள்

பகுப்பு:இந்தியப் புவியியல்
பகுப்பு:இந்தியத் தீவுகள்
முழக்கோல்

**கோல்** என்பது இரண்டு முழம் நீளமோ அல்லது எட்டு முழம் நீளமோ உடைய ஒரு குச்சி ஆகும். இது பண்டைத் தமிழர் அளப்பதற்காகப் பயன்படுத்திய கோல் ஆகும். முழக்கோல்கள் இரு வகைப்படும். அவை இரு முழம் நீளம் கொண்ட சிறுகோலும், எட்டு முழம் நீளம் கொண்ட பெருங்கோலும் ஆகும்.

## தற்போதையக் கோல்கள்

தற்போதையக் கோல்கள் என்பது குச்சிகளுக்கு பதிலாக மரப்பலகை, கண்ணாடிப் பொருட்கள், நெகிழிகள் போன்றவற்றில் இருந்து உலக அளவையான மி.மீ, செ.மீ, அங்குலம் போன்ற குறிப்புகளுடன் அடங்கிய அடிக்கோல்களாக பயன்படுத்தப்படுகிறது.

## மேற்கோள்கள்


பகுப்பு:தமிழ் கணிதம்
பகுப்பு:அளவிடும் கருவிகள்
குவாசு

**குவாசு** (கிரந்தம்:*குவாஸ்*; உருசியம்:*Квас*; ஆங்கிலம்:*Kvass*) என்பது  கருப்பு அல்லது கம்பு ரொட்டியில் (இலங்கை வழக்கு:பாண்) இருந்து நொதித்தல் மூலம் உருவாக்கப்படும் சிலாவியர்களின் மரபார்ந்த பானம் ஆகும்.   ரொட்டியின் நிறம் எவ்வாறு இருக்கின்றதோ அவ்வாறே நொதித்தல் மூலம் கிடைக்கும் பானத்தின் நிறமும் அமையும். இதில் அல்ககோல் அளவு 1.2%க்கும் குறைவாகவே உள்ளது, இதனால் உருசிய தரத்தின் படி குவாசு மதுபான வகைகளுக்குள் அடக்கப்படுவதில்லை. ஒட்டுமொத்தமாக நோக்கின் அல்ககோல் அளவு மிகவும் குறைவானது.(0.05% - 1.0%). வழமையாக இது பழங்கள், மூலிகைகள் போன்றன சேர்க்கப்பட்டும் உருவாக்கப்படுகின்றது.  சிலாவிய நாடுகளான உருசியா, பெலாருஸ், உக்ரெய்ன், லிதுவேனியா, லாட்வியா போன்ற நாடுகளிலும் மற்றும் சோவியத் ஒன்றியத்தில் இருந்து பிரிந்து சென்ற ஏனைய நாடுகளிலும் இது மிகவும் பிரசித்தி பெற்றது. கோடை காலத்தில் ஒவ்வொரு தெருக்களின் ஓரத்தில் குவாசு விற்பனை செய்யும் சிறுவிற்பனைக்கூடத்தைக் கண்ணுறலாம். 
## இதனையும் காண்க
* கெஃபிர்
## மேற்கோள்கள்


பகுப்பு:பானங்கள்
உலகளந்தான் கோல்

கோல் சோழர் காலத்திய ஓர் நில அளவைக்கான ஒரு கருவியாகும்.  நிலத்தை அளந்து நிலவரி விதிக்கப் பயன்படுத்தப்பட்ட பதினாறு சாண் நீளமுடைய கோல் “**உலகளந்தான் கோல்**” என்றழைக்கப்பட்டது. சோழநாட்டின் நிலம் அனைத்தையும் துல்லியமாக அளக்கவும், அவற்றின் தரத்தை நிர்ணயிக்கவும் உலகளந்தான்குறவர் என்பவர் தலைமையில் இராசராச சோழன் ஒரு குழு அமைத்தார். இக்குழு தனது பணியைக் குறைவறச் செய்து அரசனின் பாராட்டைப் பெற்றது. எந்தவித சாதனங்களும் கண்டறியாத அந்த காலத்திலேயே நிலத்தை அளந்து தரம் பிரிப்பதென்பது ஒரு மாபெரும் பணியாகும்.

## உலகளந்தான் கோல் மூலம் அறியப்படும் சில அளவு விவரங்கள்
* 24 விரல் கொண்ட முழம் - கிஷ்கு
* 25 விரல் கொண்ட முழம் - பிரஜாப மத்தியம்
* 26 விரல் கொண்ட முழம் - தனுர் முஷ்டி
* 27 விரல் கொண்ட முழம் - தனுர் கிரஹம்
* 28 விரல் கொண்ட முழம் - பிராச்யம்
* 29 விரல் கொண்ட முழம் - வைதேகம்
* 30 விரல் கொண்ட முழம் - வைபுல்யம்
* 31 விரல் கொண்ட முழம் - பிரகீர்ணம்

33”அங்குலம்(இஞ்ச்)ஆங்கில அளவிற்கு சமமானது கிஷ்கு முழமாகும்.

## மேற்கோள்

பகுப்பு:தமிழ் கணிதம்
பகுப்பு:நில அளவியல்
பகுப்பு:சோழர் கலை
பகுப்பு:அளவிடும் கருவிகள்
செந்தூரப் பாண்டி

***செந்தூரபாண்டி*** (*Sendhoorapandi*) திரைப்படம் விஜய், யுவராணி நடிப்பில் 1993 ல் வெளிவந்த திரைப்படம் ஆகும். இப்படத்தில் விஜயகாந்த், கவுதமி கெளரவ வேடத்தில் நடித்தனர். மனோரமா உள்ளிட்ட மற்றும் பலர் நடித்திருந்தனர்.

இத்திரைப்படம் 1993 திசம்பர் 10 வெளியிடப்பட்டு, வணிக ரீதியாக வெற்றி பெற்றது.

## பாடல்கள்
இத்திரைப்படத்திற்கு தேவா இசையமைத்திருந்தார்.

## மேற்கோள்கள்
 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
த. நா. குமாரசாமி

**தண்டலம் நாராயண சாசுதிரி குமாரசாமி** என்னும் **த. நா. குமாரசாமி** (**T N Kumarasamay**) வங்க மொழியைப் பயின்று அம்மொழி இலக்கியங்களை தமிழில் மொழிபெயர்த்தவர்.  எழுத்தாளர். இதழாளர்.

## பிறப்பும் குடும்பமும்
த. நா. குமாரசாமி, தண்டலம் என்னும் கிராமத்தைச் சேர்ந்த நாராயண சாசுதிரி என்பவருக்கு 1907ஆம் ஆண்டில் மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. சேனாபதி இவர்தம் அண்ணன் ஆவார்.

## கல்வி
இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, வங்கம், ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.

## எழுத்துப் பணி

தன் அண்ணன் த. நா. சேனாதிபதியின் தாக்கத்தால் இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். கலைமகள் இதழில் கி. வா. சகந்நாதன், கா. ஸ்ரீ. ஸ்ரீ  ஆகியோரோடு பணியாற்றினார்.

பங்கிம் சந்திர சட்டர்ஜி, இரவீந்திரநாத் தாகூர், சரத் சந்திரர், தாராசங்கர் பந்தோபாத்தியாய், நேதாசி சுபாசு சந்திர போசு உட்பட பல வங்க மொழி எழுத்தாளர்களின் படைப்புகளைத் தமிழில் மொழிபெயர்த்தார்.

இவருடைய படைப்புகளைத் தமிழக அரசு 2006-07ஆம் நிதியாண்டில் நாட்டுடைமை ஆக்கியிருக்கிறது.

## நூல்கள்
இவருடைய படைப்புகளும் மொழிபெயர்ப்புகளும் பல நூல்களாக வெளிவந்துள்ளன. அவற்றுள் சில:

### சிறுகதைத் தொகுதிகள்
# கன்யாகுமாரி
# குழந்தை மனம்
# சக்தி வேல்
# தேவகி
# மோகினி
# பிள்ளைவரம்
# போகும் வழியில்
# வஸந்தா
# கதைக்கொடி
# அன்னபூரணி
# கதைக் கோவை-3
# கதைக் கோவை-4
# இக்கரையும் அக்கரையும்
#  நீலாம்பரி
# சந்திரகிரகணம்

### நாவல்கள்
# ராஜகுமாரி விபா
# சந்திரிகா
# இல்லொளி
# மனைவி
# உடைந்தவளையல்
# ஶ்ரீகண்டனின் புனர்ஜன்மம்
# தீனதயாளு
# மிருணாளினி
# இந்திரா
# தேவதாஸ்
# ஸெளதாமினி
# லலிதா
# கானல் நீர் 
# அன்பின் எல்லை
# ஒட்டுச்செடி 
# வீட்டுப்புறா

### மொழிபெயர்ப்பு நூல்கள்
# கோரா – இரவீந்திரநாத் தாகூர்
# புயல் - இரவீந்திரநாத் தாகூர்
# விஷ விருட்சம் – பக்கிம் சந்திரர்
# இளைஞனின் கனவு – நேதாஜி சுபாஸ்சந்திர போசு
# ஆரோக்கிய நிகேதனம் - தாராசங்கர் பந்தோபாத்தியாய்
# பொம்மலாடம் (*புதுல் நாச்சார் கி இதிகதா* வங்காளி . மாணிக் பந்தோபாத்யாய) 
# வினோதினி  (இரவீந்திரநாத் தாகூர்)
#யாத்ரீகன்(பிரபோத் குமார் சான்யாஸ்)

## திரைத்துறையில்
1940ஆம் ஆண்டில் உலகம் சுற்றும் தமிழன் எனப் புகழப்பட்ட அ. கருப்பண் செட்டியார் (ஏ. கே. செட்டியார்) எடுத்த மகாத்மாகாந்தி என்னும் ஆவணப்படத்திற்கு இவர் உரையாடல் எழுதினார்.

## வெளிநாட்டுப் பயணம்
1962ஆம் ஆண்டில் *தாகூர் அறிஞர்* எனச் சிறப்பிக்கப்பட்டார்.  அதனால் சோவியத் ஒன்றியத்துக்குச் செல்லும் வாய்ப்பைப் பெற்றார்.

## மறைவு
இவர் 1982ஆம் ஆண்டில் சென்னையில் காலமானார்.

## இதனையும் காண்க
* த. நா. சேனாபதி

## மேற்கோள்கள்


பகுப்பு:தமிழக எழுத்தாளர்கள்
பகுப்பு:1907 பிறப்புகள்
பகுப்பு:1982 இறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:வங்காளம்-தமிழ் மொழிபெயர்ப்பாளர்கள்
பகுப்பு:தமிழ் இலக்கிய மொழிபெயர்ப்பாளர்கள்
பகுப்பு:காஞ்சிபுரம் மாவட்ட மக்கள்
பகுப்பு:இந்திய மொழிபெயர்ப்பாளர்கள்
குலதெய்வம் (திரைப்படம்)

**குலதெய்வம்**, 1956 ஆம் ஆண்டு வெளிவந்த தமிழ்த் திரைப்படம். கிருஷ்ணன்-பஞ்சுவின் இயக்கத்தில் வெளிவந்த இத்திரைப்படத்தில் எஸ். வி. சகஸ்கரநாமமும் பண்டரிபாயும் முக்கியக் கதாபாத்திரங்களில் நடித்திருந்தனர். எம். ஆர். சந்தானலட்சுமி, எம். என். ராஜம், எஸ். எஸ். ராஜேந்திரன், விஜயகுமாரி, குலதெய்வம் ராஜகோபால் ஆகியோரும் இதில் நடித்தனர். இப்படத்தில் சிறப்பாக நடித்திருந்த நகைச்சுவை நடிகர் ராஜகோபாலன், குலதெய்வம் ராஜகோபால் என அழைக்கப்பட்டார். இத்திரைப்படம் 1956 ஆம் ஆண்டிற்கானச் சிறந்த தமிழ்த் திரைப்படத்துக்கான தேசிய விருதுக்குரிய தகுதிச் சான்றிதழ் பெற்றது. ஏவி மெய்யப்பனால் இத்திரைப்படம் இந்தியில் *பாபி* என்ற பெயரில் 1957 ஆம் ஆண்டு வெளியிடப்பட்டது.

## கதைக்கான பின்னணி
1856 ஆம் ஆண்டே *இந்து விதவைகள் மறுமணச் சட்டம்* அமுலுக்கு வந்திருந்தாலும் சமுதாயரீதியாக இந்து விதவைகளின் மறுமணம் ஏற்றுக் கொள்ளப்படவில்லை. 19 ஆம் நூற்றாண்டின் இறுதியிலும் 20 ஆம் நூற்றாண்டின் தொடக்கத்திலும், இக்கருத்தை ஆதரித்தவர்களும் செயல்படுத்தியவர்களும் சமுதாயத்தில் கடுமையாகச் சாடப்பட்டனர். ஆனால் இந்தப் பிரச்சனை திரைப்படங்களுக்கு முக்கிய ஆதாரமாக அமைந்தது. பல திரைப்படங்கள் வெவ்வேறு பல மொழிகளில் இக்கருத்தை மையமாகக் கொண்டு வெளிவந்தன. இத்திரைப்படத்தின் கதை, எழுத்தாளர் பிரபாவதி தேவி சரஸ்வதி எழுதிய வங்காளக் கதையை அடிப்படையாகக் கொண்டது. இப்படத்தின் திரைக்கதையை எழுதியவர் முரசொலி மாறன். இக்கதை கூட்டுக் குடும்பத்தின் சிறப்பையும் விதவை மறுமணக் கருத்தையும் கொண்டுள்ளது.

## கதைச் சுருக்கம்
தனது தந்தையின் மரணப்படுக்கையில் தனது சகோதர சகோதரியரைப் பார்த்துக் கொள்வதாகத் தான் செய்து கொடுத்த சத்தியத்தினைக் காப்பாற்ற பாடுபடும் மூத்த மகனாக சகஸ்கரநாமமும் அவரது மனைவியாக பண்டரிபாயும் நடித்துள்ளனர். கால்நடையாக துணி வியாபாரம் செய்யும் சகஸ்கரநாமம் தனது உழைப்பால் சொந்த ஊரிலேயே ஒரு சொந்தமாக ஒரு துணிக் கடை தொடங்கும் அளவுக்கு முன்னேற்றம் காண்கிறார். தனது மூன்று சகோதரர்களையும் வளர்த்து ஆளாக்கி திருமணமும் செய்து வைத்த பின் அவர்களது மனைவியரால் குடும்பத்தில் ஏற்படும் தகராறுகளை அவரும் அவர் மனைவியுமாகச் சமாளித்துக் குடும்பத்தை மீண்டும் ஒன்றுபடுத்துகிறார்கள். பால்ய விவாகத்தில் விதவையானத் தனது தங்கைக்கு (மைனாவதி) மறுமணம் செய்து வைக்கிறார். சமுதாய முக்கியத்துவம் கொண்ட இத்திரைப்படம் ஒரு வெற்றிப்படமாக அமைந்தது.

## பாடல்கள்
இத்திரைப்படம் பாரதியார், பாரதிதாசன் பாடல்களையும் பட்டுக்கோட்டை கல்யாணசுந்தரம், கே. பி. காமாட்சி, ஆதமநாதன் ஆகியோர் எழுதிய  பாடல்களையும் கொண்டுள்ளது.

## மேற்கோள்கள்

பகுப்பு:1956 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:ஆர். சுதர்சனம் இசையமைத்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:சந்திரபாபு நடித்த திரைப்படங்கள்
பகுப்பு:கிருஷ்ணன்-பஞ்சு இயக்கிய திரைப்படங்கள்
விண்வெளியின் வானிலை

சூரியன் மற்றும் புவிக்கு அண்மித்த விண்வெளியில் ஏற்படும் மாற்றங்களே **விண்வெளியின் வானிலை** என்பதால் குறிக்கப்படும். இது புவியின் வானிலையிலிருந்து வேறுபட்டது. விண்வெளி வானிலையானது அதில் உள்ள பிளாஸ்மா, காந்தப்புலம், கதிர்வீச்சு மற்றும் ஏனைய பொருட்களில் நடைபெறும் மாற்றங்களை விபரிப்பதாகும்.

## மேற்கோள்கள்
ஈரளவு வெளி

[right|thumb|300px|ஈரளவுக் [காட்டீசியன் ஆள்கூற்று முறைமை|காட்டீசிய ஆள்கூற்று முறைமை]]
**ஈரளவு வெளி** அல்லது **இருபரிமாண வெளி** (*Two-dimensional Space*) என்பது நீளம், அகலம் ஆகிய இரண்டு அளவுகளை மட்டும் கொண்ட வெளியாகும். ஈரளவு வெளியில் நீளமும் அகலமும் ஒரே தளத்திலேயே அமைந்திருக்கும்.

## ஈரளவு வடிவக் கணிதம்
### பல்கோணிகள்
ஈரளவில் ஒழுங்கான பல்கோணிகள் முடிவில்லாதுள்ளன. அவற்றுள் சில பின்வருமாறு:-

#### குவிவு
சிலவ்லிக் குறியீடு ** என்பது ஒழுங்கான *p*-கோணியைக் குறிக்கும்.

#### வட்டம்
ஒழுங்கான ஒருகோணியையும் இருகோணியையும் ஒழுங்கான வட்டப் பல்கோணிகளாகக் கொள்ள முடியும்.

#### மிகுகோளம்
thumb|வட்டம்
ஈரளவில் அமைந்த மிகுகோளம் வட்டம் ஆகும். இதனுடைய பரப்பளவு

A = \pi r^2

ஆகும். இங்கு r என்பது வட்டத்தின் ஆரை ஆகும்.

## ஈரளவு ஆள்கூற்று முறைமைகள்

ஈரளவில் அமைந்த ஆள்கூற்று முறைமைகளுள் சில பின்வருமாறு:-


படிமம்:Coord XY.svg|காட்டீசிய ஆள்கூற்று முறைமை
படிமம்:Coord Circular.svg|வாள்முனை ஆள்கூற்று முறைமை
படிமம்:Coord LatLong.svg|நிலவுலகியல் ஆள்கூற்று முறைமை


## மேற்கோள்கள்

பகுப்பு:வடிவவியல்
பகுப்பு:2 (எண்)
இருந்தையூர்

இருந்தையூர் வையை ஆற்றின் மேற்குக் கரையில் உள்ளதோர் ஊர். 
கூடல் அழகர் கோயில் இங்கு உள்ளது. 
இதனால் ‘திருவிருந்த நல்லூர்’ என்னும் பெயரை இவ்வூர் பெற்றிருந்தது. இந்தப் பெயரின் மரூஉமொழி ‘இருந்தை’. 
இருந்தையூர்க் கொற்றன் புலவன் இவ்வூரில் வாழ்ந்தவர். 
பெரியாழ்வார் மதுரை வந்து பாண்டியனின் பொற்கிழி அறுத்த இடம் எனக் கருதப்படுகிறது. 
மாணிக்கவாசகர் பிறந்த திருவாதவூர் இருந்தையூரின் ஒரு பகுதி. 
திருவாதவூர் திருமறைநாதர் கோயில் சென்றடையும் முன்பு சற்று தொலைவில் உள்ளது மாணிக்கவாசகப்பெருந்தகையார் திருக்கோவில்...

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதற்பாகம், பதிப்பு 2005

பகுப்பு:சங்க கால ஊர்கள்
திருவாதவூர்

**[[திருவாதவூர்]]** () என்ற ஊர் தமிழ்நாடு மாநிலத்தில் மதுரை மாவட்டத்தின், மதுரை புறநகர்ப் பகுதியை அடுத்த இருந்தையூரின் ஒரு பகுதியாகும்.

## அமைவிடம்
கடல் மட்டத்திலிருந்து சுமார் 168 மீட்டர் உயரத்தில்,  என்ற புவியியல் ஆள்கூறுகள் கொண்டு திருவாதவூர் புறநகர்ப் பகுதி அமையப் பெற்றுள்ளது. இது மதுரை மாவட்டம் மேலூர் வட்டத்தில் 20 கி.மீ. தொலைவில் வடக்கே அமைந்துள்ளது.
## சிறப்பு
திருவாசகம் பாடிய மாணிக்கவாசகர் பிறந்த ஊரான இந்த ஊரில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற திருமறைநாதர் கோயில் அமைந்துள்ளது. இவ்வூரின் ஒரு பகுதியில் அமைந்துள்ள ஒவாமலை என்ற மலையில் இரண்டு தமிழ் பிராமிக் கல்வெட்டுகளும், 10 பேர் தங்கும் அளவிலான குகையும் உள்ளன. இவை கி.மு. இரண்டாம் நூற்றாண்டைச் சேர்ந்தவை.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதற்பாகம், பதிப்பு 2005

## மேற்கோள்கள்

## வெளி இணைப்புகள்
* [GeoHack - திருவாதவூர்](https://geohack.toolforge.org/geohack.php?pagename=%E0%AE%A4%E0%AE%BF%E0%AE%B0%E0%AF%81%E0%AE%B5%E0%AE%BE%E0%AE%A4%E0%AE%B5%E0%AF%82%E0%AE%B0%E0%AF%8D&params=9.9569_N_78.3145_E_type:city(5769))

* கூகுள் வரைபடத்தில் திருவாதவூர்

## இதனையும் காண்க
* திருவாதவூர் திருமறைநாதர் கோயில்
* மாணிக்கவாசகர்
* திருவாசகம்

பகுப்பு:சங்க கால ஊர்கள்
பகுப்பு:மதுரை மாவட்டம்
நான்மாடக் கூடல்

**நான்மாடக் கூடல்** என்னும் என்னும் பெயர் மதுரையைக் குறிக்கிறது. எனினும் அது 'நான்கு மாடக் கூடல்' என்பதன் குறுக்கம். 
* திருவாலவாய் (மதுரை)
* திருநள்ளாறு
* திருமுடங்கை
* திருநடுவூர் 
ஆகியவை அக்கால நான்கு மாடக் கூடல்கள்.
* நச்சினார்க்கினியர் விளக்கம்
: கன்னி, கரியமால், காளி, ஆலவாய் என இவற்றை நச்சினார்க்கினியர் குறிப்பிடுகிறார்.

கூடல் என்பது கோபுரத்தைக் குறிக்கும்.
## அடிக்குறிப்பு

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதற்பாகம், பதிப்பு 2005
* தமிழ் இணையக் கல்விக் கழக விளக்கம்

பகுப்பு:தமிழ்ச் சொற்கள்
பகுப்பு:சொல்விளக்கம்
புசி றயற்

**புசி றயட்** (உருசியம்: Пусси Райот;) என்பது மாசுகோவில் இயங்கும் ஓர் உருசிய பெண்ணிய பங்க்-ராக் இசைக் குழுமம்.  இது உருசியாவில் அரசியல் தூண்டல் மிக்க முன்னேற்பாடற்ற நிகழ்த்தல்களை எதிர்பார்க்காத இடங்களில் செய்வதற்காக அறியப்பட்டது.  யோனிக் கலகம் என்ற பொருள் தரும் இதன் ஆங்கில பெயர் கூட விமர்சிக்கப்பட்ட பெயர் ஆகும்.

பெப்ரவரி 21, 2012 இந்தக் குழுவின் நான்கு உறுப்பினர்கள் *மீட்பர் கிறிஸ்து பேராலயத்தில்* உருசியப் குடியரசுத் தலைவர் விளாதிமிர் பூட்டினுக்கு எதிராகவும், *உருசிய பழமைக்கோட்பாடு கிறித்தவ அவையின்* பூட்டின் சார்பு, அரசு சார்பு அரசியலுக்கு எதிராகவும் ஒரு நிகழ்த்தலை நடத்தினர். இதனை தேவாலய காவலாளிகள் தடுத்தபோது அவர்கள் அங்கிருந்து வெளியேறினார்கள். மார்ச் 3 இந்த நிகழ்த்தல் தொடர்பான ஒரு நிகழ்படம் வெளியானது. இதனைத் தொடர்ந்து இவர்கள் கைது செய்யப்பட்டார்கள்.  ஆகத்து 17, 2012 இல் இவர்கள் குண்டர்த்தனம் செய்தாதாக குற்றம் காணப்பட்டு இக் குழுவின் மூன்று பேருக்கும் ஒவ்வொருவருக்கும் 2 ஆண்டுகள் சிறைத் தண்டனை விதிக்கப்பட்டது.  இந்தக் கடும் தட்டணையைக் கண்டித்தும், கருத்து வெளிப்பாட்டுச் சுதந்திரத்திற்கு ஆதரவாகவும் உலகின் பல நாடுகளில் எதிர்ப்புப் போராட்டங்கள் நடத்தப்பட்டன.

## வெளி இணைப்புகள்
*
*புசி றயற்றை விடுதலை செய் வலைத்தளம்

### நிகழ்படங்கள்
*தேவாலய நிகழ்த்தல்

பகுப்பு:உருசியா
பகுப்பு:எதிர்ப்புப் போராட்டங்கள்
பகுப்பு:உருசியாவில் கருத்து வெளிப்பாட்டுச் சுதந்திரம்
பகுப்பு:பெண்கள் உரிமைகளுக்கான எதிர்ப்புப் போராட்டங்கள்
கூடல் அழகர் கோவில்

**கூடலழகர் பெருமாள்  கோயில்,**  இந்தியாவில், தமிழ்நாட்டிலுள்ள மதுரையில்  அமைந்துள்ளது. இது 108 வைணவத் திருத்தலங்களில் ஒன்று. இதற்கு ஆழ்வார் பாடல்கள் உள்ளன. இக் கோயிலின் கருவறையில் உள்ள பெருமாள் பெயர் ‘கூடலழகர்’. மாடத்தில் பள்ளிகொண்டிருக்கும் கோலம் அந்தர வானத்து எம்பெருமான் என்னும் பெயருடையது.

## தமிழ் இலக்கியங்களில்
சிலப்பதிகாரம் இதனை ‘உவணச் சேவல் உயர்த்தோன் நியமம்’ என்று குறிப்பிடுகிறது. இதற்கு உரை எழுதும் ‘அரும்பதவுரை’ இதனை ‘ஸ்ரீ இருந்த வளமுடையார்’ என்று தெரிவிக்கிறது. அடியார்க்கு நல்லார் தம் சிலப்பதிகார உரையில் இக்கோயிலுடைய பெருமாளை ‘அந்தர வானத்து எம்பெருமான்’ எனக் குறிப்பிடுகிறார்.

இருந்தையூரில் ‘இருந்தையூர் இருந்த செல்வ’ என்னும் பரிபாடல் தொடருக்கு நச்சினார்க்கினியர் உரை எழுதும்போது ‘இது வைகைக்கரைக் கண்ணது’ எனக் குறிப்பிட்டுள்ளார்.

## கோவில் அமைப்பு
thumb|200px|right|கோயிலின் உட்புறத்திருந்து தெரியும் கோபுரத் தோற்றம்

ஐந்து கலசத்துடன் கூடிய ஐந்து நிலை ராஜகோபுரம், எட்டுப் பிரகாரங்கள், ஆண்டாள், சக்கரத்தாழ்வார், நவக்கிரகாதியர், ஆழ்வார்கள், ஆச்சாரியர்கள், மணவாள மாமுனிகள், விச்வக்சேனர், ராமர், கிருஷ்ணர், லட்சுமி நாராயணர், கருடன், ஆஞ்சநேயர், லட்சுமி நரசிம்மர் ஆகியோரின் சன்னிதிகள் கொண்டுள்ளது இக்கோயில்.

அஷ்டாங்க விமானத்தின் கீழ்தளத்தில் கூடலழகர் அமர்ந்த கோலத்திலும், இரண்டாவது தளத்தில் சூரிய நாராயணர் நின்ற கோலத்திலும் மூன்றாவது தளத்தில் பாற்கடல் நாதர் பள்ளிகொண்ட கோலத்திலும் காணப்படுகிறார். உற்சவர் வியூக சுந்தர்ராஜப் பெருமாள்.

## சிறப்பு
*மூன்று தளங்களும் 5 சிகரங்களும் கொண்ட அஷ்டாங்க விமானம். இதன் நிழல் தரையில் விழுவதில்லை.

*பாண்டியனின் ஐயம் தீர்த்து மதுரையில் பொற்கிழி அறுத்த பெரியாழ்வார் இக்கோயிலில் இருந்த அந்தர வானத்து எம்பெருமானின் கோலம் கண்டே திருப்பல்லாண்டு பாடினார்.

*வைகாசி மாதம் இக்கோவிலில் பெருவிழா கொண்டாடப்படுகிறது. அனுச நட்சத்திரத்தன்று தேரோட்டம் நடைபெறுகிறது. 

* புரட்டாசிமாதம் பௌர்ணமியன்று இந்தக் கோவிலில் நடைபெறும் ஐந்து கருடசேவை மிகவும் புகழ்பெற்றத் திருவிழா.

### நவக்கிரக சன்னதி
பொதுவாக சைவ சமய கோயில்களில் மட்டுமே நவக்கிரக சன்னதி இருக்கும். வைணவ சமய கோயில்களில் நவகிரகங்களுக்கு பதிலாக, சக்கரத்தாழ்வார் சன்னதி இருக்கும். வைணவ ஸ்தலமான இக்கோயிலில் நவகிரகங்களின் சன்னதி உள்ளது. ஒன்பது கிரகங்களையும் வணங்கும் விதமாக தசாவதார சுலோகம் உள்ளது.

 *ராமாவதார சூர்யஸ்ய சந்திரஸ்ய யதநாயக
நரசிம்ஹோ பூமிபுதரஸ்ய யௌம்ய சோமசுந்த்ரஸ்யச
வாமனோ விபுதேந்தரஸிய பார்கவோ பார்கவஸ்யச :
கேதுர்ம் நஸதாரய்ய யோகசாந்யேயிசேகர*

*ஸ்ரீ ராமாவதாரம் - சூரியன்
*ஸ்ரீ கிருஷ்ணாவதாரம் - சந்திரன்
*ஸ்ரீ நரசிம்மவதாரம் - செவ்வாய்
*ஸ்ரீ கல்கியவதாரம் - புதன்
*ஸ்ரீ வாமனவதாரம் - குரு
*ஸ்ரீ பரசுராமாவதாரம் - சுக்ரன்
*ஸ்ரீ கூர்மவதாரம் - சனி
*ஸ்ரீ மச்சாவதாரம் - கேது
*ஸ்ரீ வராகவதாரம் - ராகு
*ஸ்ரீ பலராமவதாரம் - குளிகன்

என்று, பெருமாளின் அவதாரங்கள் கிரகங்களோடு தொடர்புடையவைகளாக கூறப்பட்டுள்ளது.

## குடமுழுக்கு
இக்கோயிலின் குடமுழுக்கு 20 சனவரி 2024இல் நடைபெற்றது.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதற்பாகம், பதிப்பு 2005

## மேற்கோள்கள்

## வெளி இணைப்புகள்
* தினமலர்
* நாலாயிரத் திவ்வியப் பிரபந்தம்/திருப்பல்லாண்டு
*https://sites.google.com/site/maduraikoodalalagar/home 

திவ்ய தேசம்
பகுப்பு:தென்கலை வைணவக் கோயில்கள்
பகுப்பு:மதுரை மாவட்டத்திலுள்ள பெருமாள் கோயில்கள்
யிலாண்ட்-போசுரென் முகமது கேலிச்சித்திரம் சர்ச்சை

**யிலாண்ட்-போசுரென் முகமட் கேலிச்சித்திரம் சர்ச்சை** (*Jyllands-Posten Muhammad cartoons controversy*) டானிசுப் பத்திரிகையான யிலாண்ட்-போசுரென் (Jyllands-Posten) 2005, செப்டம்பர் 30 இல் இசுலாமிய இறைதூதர் முகமது நபியை சித்தரித்து வெளியிட்ட 12 கேலிச் சித்திரங்களின் பின் தொடங்கியது.  இக்கேலிச்சித்திரங்களை இசுலாமை விமர்சனத்துக்கு உட்படுத்துவதற்கான உரையாடலுக்கும், தன் தணிக்கை (self-censorship) தொடர்பான உரையாடலுக்கும் உதவும் வகையில் வெளியிட்டதாக அப்பத்திரிகை கூறியது.

குர்ஆன் உருவ வழிபாட்டை கண்டிக்கிறது. படங்கள் உருவ வழிபாட்டுடன் தொடர்புடையதால், அவையும் அனுமதிக்கப்படுவதில்லை. குறிப்பாக முகமது நபியின் தோற்றத்தை சித்தரிப்பது இசுலாமிய சமயத்தில் ஏற்புடையது இல்லை. முகமது நபியை சித்தரித்து கேலிச்சித்திரங்களை வரைந்ததால் *யிலாண்ட்-போசுரென்* இது தொடர்பான இசுலாமிய நெறியை மீறியதாகக் இசுலாமியர்களால் கருதப்படுகிறது. இது இசுலாமியர்களைப் பாதிக்கும் எனத் தெரிந்தும் கருத்து வெளிப்பாட்டு சுதந்திர நோக்கிலும், மேற்குநாட்டு விழுமியங்கள் நோக்கிலும் இவற்றை வெளியிடுவது நியாயப்படுத்தப்பட்டது. இதனை கண்டித்து 50 க்கும் மேற்பட்ட நாடுகளில் எதிர்ப்புப் போராட்டங்கள் நடத்தப்பட்டன.

## மேற்சான்றுகள்

## வெளி இணைப்புகள்
* Cartoons of Muhammad

பகுப்பு:கருத்து வெளிப்பாட்டுச் சுதந்திரம்
பகுப்பு:கருத்தோவியங்கள்
பகுப்பு:முகம்மது நபி
பகுப்பு:2005 நிகழ்வுகள்
கூடற்புராணம்

கூடற் புராணம்  என்னும் நூல் மதுரையை அடுத்த இருந்தையூர் கோயிலில் உள்ள பெருமாள்மீது பாடப்பட்டது. இதனை இயற்றிய ஆசிரியரின் பெயர் தெரியவில்லை. எனினும் 16ஆம் நூற்றாண்டு புரூரவ சரிதை நூலிலுள்ள சில புதிய கதைகள் இந்த நூலில் இடம் பெற்றிருத்தலையும், நூலிலுள்ள பாடல் நடையையும் கருத்தில் கொண்டு இந்தக் கூடற்புராணம் 16ஆம் நூற்றாண்டு நூல் எனக் கொள்ளப்பட்டுள்ளது. 
;புலவர்
*இவரது முதல் பாடல் வெண்ணீறு அணிந்த சங்கர நாராயணனைப் போற்றுகிறது. இதனால் இவர் சமயக் காழ்ப்புணர்வு இல்லாதவர் எனத் தெரிகிறது. 
;நூலமைதி
*ஐந்து காண்டங்களைக் கொண்டது. முதல் காண்டம் பாயிரம். ஏனைய நான்கும் கிரேத காண்டம், திரேத காண்டம், துவாபர காண்டம், கலி காண்டம் என்று யுகங்களின் பெயரைக் கொண்டுள்ளன. 
*757 விருத்தம்
*10 அவதாரம், 12 ஆழ்வார்கள் போற்றப்படுகின்றனர்.
*ஆற்றுப்படைப் படலம், நாட்டுப்படலம் முதலான பல படலப் பிரிவுகளும் இதில் உள்ளன.
;நூலிலுள்ள சில புதிய செய்திகள்
*நம்மாழ்வார் 17 அடி கொண்ட ஆசிரியப்பா ஒன்றை மதுரைத் தமிழ்ச்சங்கத்துக்கு அனுப்பினார். அதன் பொருளைக் காணமுடியாமல் சங்கத்தார் திகைத்தனர். நம்மாழ்வார் விளக்கினார்.
*காசிபனுக்கு மக்கள் வரம் தந்த திருமால் அவனுக்கு ‘அலைவின்மை’ வரமும் அருளினார்
## எடுத்துக்காட்டுப் பாடல்கள்

1
கண்ணன் கீர்த்தியும் கண்ணுதல் சீர்த்தியும்
விண்ணின் மீனமும் தேவரும் மேதினிக்கு
எண்ணர் எண்ணும் என்றிட்ட உரைகள் போல்
தண்ணெனும் மழைத் தாரைகள் வீழுமால்
2
பதின்மர் பாடலுக்கு முற்பதிகமாகவே
புதுவையாசிரியனார் புகல் பல்லாண்டு தான்
மதுரைமா நகர்தனில் பிறந்த வாய்மையால்
இதனை நேர் தலம் நிலத்து இயம்ப வல்லதோ
3
ஆக மாக வளாகம் கலக்குமே
யாக மாக வளாகம் கலக்குமே
நாக நாகமை நாகம் புரையுமேல்
நாக நாகமை நாகம் புரையுமே

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதற்பாகம், பதிப்பு 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மலேசிய நடுவண் வங்கி

**பேங்க் நெகாரா மலேசியா** ஆங்கிலம்: *Central Bank of Malaysia*; மலாய்: *Bank Negara Malaysia* (**BNM**); ஜாவி: بڠك نڬارا مليسيا) என்பது மலேசியாவின் நடுவண் வங்கியாகும். 

1959-ஆம் ஆண்டு, சனவரி 26-ஆம் நாள் தோற்றுவிக்கப்பட்டது. பணத்தை அச்சடித்தல்; மலேசிய அரசுக்கு நிதி ஆலோசகராகச் சேவை செய்தல்; போன்றவை இதன் முக்கியப் பணிகள் ஆகும். இதன் தலைமையகம் மலேசியாவின் தலைநகரான கோலாலம்பூரில் உள்ளது.

இந்த வங்கி மட்டுமே மலேசிய ரிங்கிட்டைப் புழக்கத்தில் வெளியிடுவதற்கு அனுமதிக்கப்பட்ட ஒரே நிறுவனம் ஆகும்.

## வங்கியின் அதிகாரங்கள்
மலேசியா நாடாளுமன்றத்தால் இயற்றப்பட்ட மத்திய வங்கி சட்டத்தின் மூலம் இந்த வங்கி அதிகாரம் பெற்று இயங்குகிறது. 

தற்போதைய சட்டம், காலம் மற்றும் எதிர்காலத்தின் தேவைகளைப் பிரதிபலிக்கும் வகையில் அவ்வப்போது புதிய சட்டம் உருவாக்கப்பட்டு; திருத்தங்கள் செய்யப்படுகின்றன.

## ஆளுநர்கள்

## அந்நிய செலாவணி கையிருப்பு

## மேலும் பார்க்கவும்
* மலேசிய ரிங்கிட்

## வெளியிணைப்புகள்
* அதிகாரப்பூர்வ இணையதளம்
* இசுலாமிய பணவர்த்தக சட்டம்  

## மேலும் காண்க

பகுப்பு:மலேசிய வங்கிகள்
பகுப்பு:மலேசிய நிறுவனங்கள்
பகுப்பு:மலேசிய அரசு நிறுவனங்கள்
பழனிச்சாமி

பழனிச்சாமி என்பது தமிழில் பரவலான பெயர்.
இப்பெயரில் தலைப்பைக் கொண்டுள்ள கட்டுரைகள் கீழே.

* க. பழனிசாமி, தமிழக முன்னாள் முதலமைச்சர்
* இராமசாமி பழனிச்சாமி, மலேசியாவின் பினாங்கு மாநிலத் துணை முதல்வர்
* பி. ஆர். பழனிச்சாமி, மதுரை மாவட்டத் தொழிலதிபர், முறைகேடுகளில் ஈடுபட்டவர்
* புளியங்குடி க. பழனிச்சாமி, (1938 - 2007) தமிழக அரசியல்வாதி மற்றும் பேச்சாளர்.
* பழனிச்சாமி தேவர், ஆஸ்திரேலியா சமூக ஆர்வலர்.
* சி. த. பழனிச்சாமி, அஇஅதிமுக முன்னாள் சட்டமன்ற உறுப்பினர்
* எஸ். பழனிசாமி, அஇஅதிமுக முன்னாள் சட்டமன்ற உறுப்பினர்
* என். எஸ். பழனிசாமி, அஇஅதிமுக முன்னாள் சட்டமன்ற உறுப்பினர்
* என். பழனிச்சாமி, திமுக முன்னாள் சட்டமன்ற உறுப்பினர்
* பொங்கலூர் ந. பழனிசாமி, தமிழக முன்னாள் அமைச்சர்
* ஏ. பழனிசாமி, தமிழகக் கைப்பந்தாட்ட வீரர்
* க. வை. பழனிசாமி, தமிழக எழுத்தாளர்
* கோ. பழனிச்சாமி, இந்தியப் பொதுவுடைமைக் கட்சி அரசியல்வாதி
முதலாம் சில்வெஸ்தர் (திருத்தந்தை)

**திருத்தந்தை முதலாம் சில்வெஸ்தர்** (*Pope Sylvester I*) உரோமை ஆயராகவும் திருத்தந்தையாகவும் 314 சனவரி 31ஆம் நாளிலிருந்து 335 திசம்பர் 31ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் மில்த்தியாதேஸ் என்பவர். திருத்தந்தை முதலாம் சில்வெஸ்தர் கத்தோலிக்க திருச்சபையின் 33ஆம் திருத்தந்தை ஆவார்.

இத்திருத்தந்தையின் ஆட்சிக் காலத்தில் உரோமை நகரில் பேரரசன் காண்ஸ்டண்டைன் வலிமை மிக்கவராக விளங்கினார். அவர்களின் ஆட்சியின்போது உரோமை நகரில் தலைசிறந்த பெருங்கோவில்கள் பல கட்டப்பட்டன. அவற்றுள் சிறப்பாக, புனித பேதுரு பேராலயம், புனித இலாத்தரன் யோவான் முதன்மைப் பேராலயம், எருசலேம் திருச்சிலுவைக் கோவில், புனித பவுல் பெருங்கோவில் ஆகியவையும், பிற பல மறைச்சாட்சியரின் கல்லறைகள்மீது கட்டப்பட்ட கோவில்களும் உள்ளடங்கும்.

## ஆட்சிக் காலத்தில் நடந்த முக்கிய நிகழ்வுகள்

முதலாம் சில்வெஸ்தரின் ஆட்சியின்போது, கி.பி. 325இல் நிசேயா பொதுச் சங்கம் நிகழ்ந்தது. அச்சங்கத்தைக் கூட்டியது சில்வெஸ்தர் அல்ல, மாறாக காண்ஸ்டண்டைன் மன்னன் ஆவார் என்பது குறிப்பிடத்தக்கது. அச்சங்கத்தில் சில்வெஸ்தர் நேரடியாகப் பங்கேற்கவில்லை. ஆனால் அவருடைய பதில் ஆள்களாக வீத்துஸ், வின்சென்சியுஸ் என்னும் இரு மூப்பர்-குருக்கள் (*presbyters*) கலந்துகொண்டனர். சங்கத்துக்குத் தலைமை தாங்கியவர் கோர்தோபா ஆயர் ஓசியுஸ் என்பவர். சங்கம் நிறைவேற்றிய தீர்மானங்களை சில்வெஸ்தர் ஏற்று, ஒப்புதல் வழங்கினார்.

## திருத்தந்தையின் வாழ்க்கை பற்றிய புனைவு நிகழ்ச்சிகள்

சில்வெஸ்தரின் வாழ்க்கையில் நடந்ததாக சில நிகழ்வுகள் பிற்காலத்தில் (கி.பி. 5ஆம் நூற்றாண்டு) புனையப்பட்டன. காண்ஸ்டண்டைன் மன்னன் தொழுநோயால் அவதிப்பட்டதாகவும், சில்வெஸ்தர் அவருக்குத் திருமுழுக்கு அளித்ததும் மன்னரின் நோய் நீங்கியதாகவும் புனைவுகள் உருவாகின. கொடிய நோயிலிருந்து விடுதலை பெற்ற மன்னர் சில்வெஸ்தருக்குத் தலைவணங்கினார். சில்வெஸ்தர் ஒரு மணிமுடியை எடுத்து காண்ஸ்டண்டைன் மன்னனின் தலையில் சூடினார். பிற்காலத்தில் எழுந்த இப்புனைவு வலியுறுத்திய கருத்து இது: மன்னருக்கு அதிகாரம் வழங்கியவர் திருத்தந்தையே. எனவே திருத்தந்தைக்கு ஆன்மிக அதிகாரமும் உலக ஆட்சி அதிகாரமும் உண்டு. இக்கருத்தின் அடிப்படையில் பிற்காலத்தில் திருத்தந்தையர் ஆன்மிகத் தலைவர்களாக மட்டுமன்றி, அரசியல் ஆட்சியாளர்களாகவும் தங்கள் பதவியை நியாயப்படுத்தினர். மேலும் ஆட்சியாளர்களை நியமிக்கவும் பதவிநீக்கம் செய்யவும் தமக்கு அதிகாரம் உண்டு என்றும் உரிமைகொண்டாடினர்.

மற்றொரு புனைவுப்படி, சில்வெஸ்தர் ஒரு பறவைநாகத்தைக் கொன்று, அந்த விலங்கின் தாக்குதலுக்குப் பலியாகி இறந்தவர்களுக்கு அற்புதமாக மீண்டும் உயிர்கொடுத்தார். சில்வெஸ்தரைச் சித்தரிக்கும் ஓவியங்களில் பறவைநாகம் இடம்பெறுவது இப்புனைவின் அடிப்படையில்தான்.

## இறப்பும் அடக்கமும்

சில்வெஸ்தரின் ஆட்சிக்காலம் ஏறக்குறைய 22 ஆண்டுகள் நீடித்தது. அவர் 335, திசம்பர் 31ஆம் நாள் இறந்தார். அவரது உடல் உரோமை நகரை அடுத்த சலாரியா சாலையில் அமைந்த புனித பிரிசில்லா கல்லறைத் தோட்டத்தில் அடக்கம் செய்யப்பட்டது. அவரது உடலில் மீபகுதிகளை 762ஆம் ஆண்டில் திருத்தந்தை முதலாம் பவுல் உரோமை நகருக்கு உள்ளே அமைந்த சில்வெஸ்தர் கோவிலில் மீள் அடக்கம் செய்தார்.

## திருவிழா

கத்தோலிக்க திருச்சபை சில்வெஸ்தரின் திருவிழாவை திசம்பர் 31ஆம் நாள் கொண்டாடுகிறது. கிழக்கத்திய மரபுவழி சபைகளும் கீழ் மரபு கத்தோலிக்க சபைகளும் சனவரி 2ஆம் நாள் சிறப்பிக்கின்றன.

 
## குறிப்புகள்

## வெளி இணைப்புகள்

*The Life of St. Silvester, the Pope who slew a Dragon
*Opera Omnia by Migne

பகுப்பு:திருத்தந்தையர்கள்
பகுப்பு:335 இறப்புகள்
பகுப்பு:இத்தாலிய திருத்தந்தையர்கள்
கொழுப்புமிகு ஈரல்

**கொழுப்புமிகு ஈரல்** (Fatty Liver) எனப்படும் **கொழுப்புமிகு ஈரல் நோயானது** (Fatty Liver Disease, FLD) டிரைகிளிசரைடு கொழுப்பானது பெரும் நுண்குமிழிகளாக கல்லீரல் செல்களில் திரள்வதைக் குறிக்கும். இந்நோயின்போது, உயிரணுக்களில் கொழுமியங்களை அசாதாரணமாகத் தக்கவைத்துக் கொள்ளும் நிலை ஏற்பட்டாலும் (ஸ்டியடோசிஸ்) இது ஒரு மீளக்கூடிய நிலையேயாகும். பல்வேறு காரணங்களினால் ஏற்பட்டாலும், கொழுப்புமிகு ஈரல் நோயானது ஒரே நோயாகக் கருதப்படுகின்றது. இந்நோயானது, அதிகளவு மது அருந்துபவர்களிலும், இன்சுலின் எதிர்ப்புடனோ அல்லது இல்லாமலோ உடற்பருமன் அதிகமாக உள்ளவர்களிலும் உலகளாவிய அளவில் நிகழ்கிறது. கொழுப்பு வளர்சிதைமாற்றத்தில் தாக்கமேற்படுத்தும் பிற நோய்களுடனும் இந்நிலையானது தொடர்புடையதாகும். உருவமைப்புப்படி மதுசார்ந்த கொழுப்புமிகு ஈரல் நோயையும், மதுசாரா கொழுப்புமிகு ஈரல் நோயையும் வேறுபடுத்தி அறிவது கடினமாகும். இவ்விரண்டு நிலைகளிலும் பல்வேறு கட்டங்களில் நுண்குமிழ்கள் மற்றும் பெருங்குமிழ்களில் கொழுப்பினால் உண்டாகும் மாற்றங்கள் நிகழ்கின்றன.

## மேற்கோள்கள்


## வெளியிணைப்புகள்
* American Association for the Study of Liver Diseases
* American Liver Foundation
* 
* Photo at Atlas of Pathology

பகுப்பு:சமிபாட்டுத் தொகுதி நோய்கள்
உணவுக்குழாய் நோய்

**உணவுக்குழாய் நோய்கள்** எனப்படுவது உணவுக்குழாயில் ஏற்படக்கூடிய நோய்களைக் குறிப்பதாகும். உணவுக்குழாய் ஒரு தசையாலான குழாய் போன்ற அமைப்பு, இது வாயில் இருந்து இரைப்பைக்கு உணவைச் செலுத்துவதில் உதவுகின்றது. கட்டமைப்புக் குறைபாடுகள், இயக்கக் கோளாறுகள், அழற்சிக் குறைபாடுகள், புற்றுநோய்கள் உட்பட்ட புத்திழையப் பெருக்கங்கள் என உணவுக்குழாயில் ஏற்படும் குறைபாடுகளை நான்கு விதமாக வகுக்கலாம். இவை பிறப்பில் இருந்து உருவாகலாம், அல்லது பின்னர் வாழ்வில் பெற்றுக்கொள்ளலாம்.

பலர் அமிலத்தன்மை காரணமாக அவ்வப்போது தங்கள் மார்பில் எரிச்சல் உணர்வு அனுபவிக்கின்றனர், இந்த நெஞ்செரிவு, இரையக உண்குழலியப் பின்னோட்ட நோய் காரணமாக ஏற்படும் உணவுக்குழாய் அழற்சியினால் ஏற்படுவதாகும், உணவுக்குழாய் நோய்களுள் இந்த நோய் பொதுவான இடத்தைப் பிடித்துள்ளது. உரிய சிகிச்சை இன்றிய இரையக உண்குழலியப் பின்னோட்ட நோய், பின்னர் உணவுக்குழாய்ப் புற்றுநோய் உண்டாவதற்கு வழிகோலுகின்றது.

## மேற்கோள்கள்

பகுப்பு:சமிபாட்டுத் தொகுதி நோய்கள்
மெட்டி

thumb|250px|மெட்டி அணியும் திருமணச் சடங்கு
**மெட்டி** என்பது தற்போது திருமணமான இந்து சமயப் பெண்கள், விரும்பி அல்லது மரபு காரணமாக, தங்கள் கால் விரல்களில் அணியும் வளையம் போன்ற அணிகலன் ஆகும். இது பெரும்பாலும் வெள்ளியால் செய்யப்பட்டிருக்கும். பழங்காலத்தில் இது ஆணுக்குரிய அணிகலனாக இருந்தது. திருமணமான ஆணுக்கு மெட்டியும், பெண்ணுக்கு தாலியும் அடையாள அணிகலன்கள் ஆகும். ஒரு ஆண் திருமணமானவன் என்பதனை, அவனின் பாதங்களைப் பார்க்கும் பெண் புரிந்து கொள்ள வேண்டும் என்பதற்காக ஆண்களின் கால்களில் மெட்டி அணிவிக்கப்பட்டது. காலமாற்றத்தினால் அல்லது கலாச்சார மாற்றத்தினால் மெட்டி, பெண்ணுக்குரிய அணிகலனாகியது.மெட்டி அணிதல் இந்தியாவின் சில பகுதிகளில் திருமணமான பெண்களுக்கு நிகழும் ஒரு முக்கியச்  சடங்கு. பணக்கார குடும்பங்களில் பெண்கள் வெள்ளியால் செய்த அழகுபடுத்தப்பட்ட விலையுயர்ந்த மற்றும் நேர்த்தியாக வடிவமைக்கப்பட்ட மெட்டிகளை அணிவர். பித்தளை, நிக்கல் அல்லது துருப்பிடிக்காத எஃகு  முதலியவற்றிலும் மெட்டி தயாரிக்கப்படுகிறது.  ஆனால் பெண்கள் தங்கத்தால் செய்த மெட்டிகளை பெரும்பாலும் அணிவதில்லை.
thum|200px|right|ஆண்களுக்கு திருமணத்தின் போது மெட்டி அணிவிக்கப்படுகிறது

உத்தர பிரதேசம் மற்றும் பீகார் போன்ற வட இந்திய மாநிலங்களில் திருமணமான பெண்கள் பொதுவாக  பிச்சியா (bichiya) என்று அழைக்கப்படும் மெட்டிகளை அணிவர்.  தென்னிந்தியாவில்  பெண்கள் தங்களது கால்விரல்களில் (முதல் மற்றும் கடைசி விரல்களைத் தவிர) மெட்டிகளை அணிகின்றனர்.  இந்தியப் பாரம்பரிய மருத்துவத்தில் மெட்டி அணிவது கருப்பை நரம்புடன் தொடர்புடையதாகக் கருதப்படுகிறது.

## மேற்கோள்

பகுப்பு:அணிகலன்கள்
இந்திய எண்கள்

**இந்திய எண்கள்** (*Indian Numerals*) என்பவை இந்திய மொழிகளின் எண்கள் ஆகும்.

## தேவநாகரி எண்கள்

எண்களுக்கான வடமொழிப் பெயர்களுக்கும் கிரேக்கம், இலத்தீன் ஆகிய மொழிகளில் எண்களுக்கான பெயர்களுக்கும் நெருங்கிய தொடர்புகள் உள்ளன. எடுத்துக்காட்டாக, சுழியத்துக்கான வடமொழிச் சொல்லான சூனியம் அரபு மொழியில் சிவிர் என மொழிபெயர்க்கப்பட்டு, நடுக்கால இலத்தீனில் செவிரம் எனப் பெயர் பெற்றது.

## பண்டைய இந்திய மொழிகள்
[thumb|[பின்னங்கள்|பின்னங்களைக் குறிப்பதற்கும் தமிழில் குறியீடுகள் இருந்துள்ளன. படத்திலுள்ளது காலைக்  (\frac{1}{4}) குறிக்கும் குறியீடு ஆகும்.]]

## ஏனைய இந்திய மொழிகள்
தேவநாகரி எழுத்து முறையை ஏற்றுக் கொண்ட இந்தி, மராத்தி, கொங்கணி, நேப்பாளி, வடமொழி ஆகிய மொழிகள் தேவநாகரி எண்களைப் பயன்படுத்தினாலும் ஒவ்வொரு மொழியிலும் எண்களின் பெயர்கள் வேறுபடுகின்றன. பின்வரும் வரிசைப் பட்டியலில் ஏனைய இந்திய மொழிகளின் எண்கள் காட்டப்பட்டுள்ளன.

## மேற்கோள்கள்

பகுப்பு:எண்ணுருக்கள்
சூரியக் காற்று

**சூரியக் காற்று** (*solar wind*) என்பது சூரியனின் மேல் வளிமண்டலத்திலிருந்து வெளியேறும் ஏற்றமுள்ள துணிக்கைகளின் கூட்டம் ஆகும். இது பொதுவாக இலத்திரனாலும், புரோத்திரனாலும் ஆனது. இதன் சக்தி 1.5 தொடக்கம் 10 keV வரை வேறுபடும். சூரிய உட்கருவின் (Corona) அதிகமான வெப்பத்தாலும், அதிகமான இயக்க ஆற்றலாலும் இத்துணிக்கைகள், சூரியனின் ஈர்ப்பு சக்தியை மீறிச் செல்லக் கூடியவை இயல்புடையவை ஆகும். இக்காற்றில் கொண்டு வரப்படும் துணிக்கைகளே, வடமுனை ஒளியைத் தோற்றுவிப்பவை ஆகும்.

## மேற்கோள்கள்

பகுப்பு:விண்வெளி
பகுப்பு:காற்று
இந்திய எண் முறைமை

**இந்திய எண் முறைமை** (*Indian numbering system*) என்பது இரண்டு பதின்ம நிலைகளாக எண்களைக் குழுக்களாக்கும் மறை எண் முறைமையை அடிப்படையாகக் கொண்ட இந்தியத் துணைக்கண்டத்தில் (இந்தியா, பாக்கித்தான், வங்காளதேசம், நேப்பாளம் ஆகிய நாடுகள் உள்ளடங்கலாக) பயன்படுத்தப்படும் எண் முறைமை ஆகும். உலகின் ஏனைய பெரும்பாலான இடங்களில் மூன்று பதின்ம நிலைகளாக எண்களைக் குழுக்களாக்கும் முறை பெருமளவிற் பயன்படுத்தப்படுகின்றது. ஆனாலும் தென்னாசிய எண் முறைமையில் பயன்படுத்தப்படும் இலட்சம் (Lakh), கோடி (Crore) முதலிய சொற்கள் இந்திய ஆங்கிலத்திலும் பாக்கித்தானிய ஆங்கிலத்திலும் பெருமளவில் பயன்படுத்தப்படுகின்றன.

எடுத்துக்காட்டாக, இந்தியாவில் 30 மில்லியன் (மூன்று கோடி) உரூபாய் என்பது இந்திய உரூபாய் 30,000,000 என்பதற்குப் பதிலாக 3,00,00,000 அல்லது இந்திய உரூபாய் 3,00,00,000 என்று ஆயிரம், நூறாயிரம், கோடி ஆகிய நிலைகளில் காற்புள்ளிகள் இடப்பட்டு எழுதப்படுகின்றது; ஒரு பில்லியன் (100 கோடி=நூறு கோடி) என்பது 1,00,00,00,000 என்று எழுதப்படுகின்றது. தென்னாசிய எண் முறைமையிற் பெரிய தொகை பெரும்பாலும் நூறாயிரத்திலும் கோடியிலுமே குறிப்பிடப்படும்.

## பிரிப்பான்களின் பயன்பாடு
இந்திய எண் முறைமையானது அராபிய எண் முறைமையிலிருந்து வேறுபட்ட முறையில் பிரிப்பான்களைப் பயன்படுத்துகின்றது. முழுவெண் பகுதியில் மூன்று குறைந்த மதிப்புறு இலக்கங்களையடுத்து, ஒவ்வொரு மூன்று இலக்கங்களுக்கும் பதிலாக ஒவ்வோர் இரண்டு இலக்கங்களுக்கும் இடையில் பின்வருமாறு காற்புள்ளி இடப்படுகின்றது.

ஆயிரம், நூறாயிரம், பத்து மில்லியன் போன்றவற்றிற்கு அலகுகளைக் கொண்ட இந்திய எண் முறைமையை இது ஒத்துள்ளது.

## எண்களின் பெயர்கள்
கீழேயுள்ள வரிசைப் பட்டியலில் ஒரு பில்லியனானது ஆயிரம் மில்லியனுக்குச் சமனாக உள்ள குறுகிய அளவைப் பின்பற்றுகின்றது. இந்தியாவிலோ, பண்டைய பிரித்தானியப் பயன்பாட்டைப் பின்பற்றியபடி, ஒரு பில்லியனானது மில்லியன் மில்லியனுக்குச் சமனாக உள்ள நீண்ட அளவு பின்பற்றப்படுகின்றது.

## மேற்கோள்கள்

பகுப்பு:எண்ணுருக்கள்
பகுப்பு:இந்தியப் பொருளாதாரம்
பகுப்பு:இலங்கை பொருளாதாரம்
பகுப்பு:இந்தியக் கணிதவியல்
குத்துக்கல் வலசை பெருங்கல்

**குத்துக்கல் வலசை பெருங்கல்** என்பது தென்காசியிலுள்ள குத்துக்கல் வலசை கிராமத்திலுள்ள ஒரு கல்லாகும். இது இயற்கையாய் உருவானதாகவும் இதை முன்னோர் காலத்தில் வழிபட்டதாகவும் இந்த கிராம மக்கள் கூறுகின்றனர்.

பகுப்பு:புவியியல்
குணநூல்

குணநூல் என்பது ஒரு நாடகத் தமிழ்நூல். சிலப்பதிகாரம் கானல்வரி பகுதிக்கு உரை எழுதும்போது, அடியார்க்கு நல்லார் இந்த நூலைப் பற்றிக் குறிப்பிடுகிறார். இந்த நூல் பற்றி வேறு எந்தச் செய்தியும் தெரியவில்லை. 
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:மறைந்த தமிழ் நூல்கள்
சிலப்பதிகாரம், பாவமைதி

சிலப்பதிகாரம் 12 கலிப்பாக்களும், 18 ஆசிரியப்பாக்களும் கொண்ட நூல். இவற்றை வகைப்படுத்திக் காணலாம்.
## பா வகை

## காதை பெயர்

## கருவிநூல்
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:தமிழ் இலக்கணம்
பகுப்பு:தமிழ் இலக்கியம்
இசை, கூத்து நூல்கள்

பன்னிரண்டாம் நூற்றாண்டில் வாழ்ந்த அடியார்க்கு நல்லார் சிலப்பதிகாரம் நூலுக்கு உரை எழுதுகையில் கானல்வரி பகுதியில் இசை, கூத்து பற்றி உரை எழுத உதவிய நூல்கள் எவை எவை என்பதை அவரது உரையிலிருந்து கண்டெடுக்கப்பட்டவை ஐந்து. அவை இசைநுணுக்கம், இந்திரகாளியம், பஞ்சமரபு, பரத சேனாபதியம், மதிவாணனார் நாடகத் தமிழ்நூல் என்பன. 

### அட்டவணை

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:தமிழ் இலக்கண நூல்கள்
மூவர்கோட்டை

**மூவர்கோட்டை** தமிழ்நாட்டில் திருவாரூர் மாவட்டத்தில்,  மன்னார்குடி வட்டத்தில் அமைந்துள்ளது. இது திருவாரூரில் இருந்து 31.9 கிலோமீட்டர் தொலைவிலும்,மூவர்கோட்டை நீடாமங்கலம் ஒன்றியத்தில் இருந்து 10.5 கிலோமீட்டர் தொலைவிலும், தமிழகத்தின் தலைநகரான சென்னையிலிருந்து 277 கி.மீ தொலைவிலும் அமைந்துள்ளது.

## தொழில் முயற்சிகள்
மூவர்கோட்டையில் வேளாண்மைத் தொழில் முதன்மையான தொழிலாக செய்யப்படுகிறது. அதற்கடுத்தாற்படி மீன் வளர்ப்பும், மீன்பிடி தொழிலும் ஆறுகள் குளங்களில் செய்யப்படுகிறன. வேளாண்மைத் தொழிலுக்கு வடவாற்று பாசனத்தையே பெருமளவில் பயன்படுத்துகின்றனர். அடுத்தாற்போல் ஆழ்குழாய் கிணற்றுப்பாசனமும் செய்யப்படுகிறது. பெருமளவில் நெற் பயிறும், ஆலைக் கரும்பும், கோடைப் பயிராக வேர்கடலையும் பயிரிடப்படுகிறது.

## ஆறுகள்
மூவர்கோட்டையின் மேற்கில் வடவாறு ஓடுகிறது, அந்த ஆறானது தெற்கில் திரும்பி கிழக்கு நோக்கி வடுவூர் வழியாக ஓடுகிறது. இவ்வாற்றின் கிளை ஆறுகளாக இலுப்படி வாய்க்கால், செட்டிவாய்க்கால், வடிவாய்க்கால், காட்டு வாய்க்கால் என பிரிந்து மூவர்கோட்டையை வளப்படுத்துகிறது. மூவர்கோட்டையின் நடுவில் எல்.எப் குட்டை ஒன்றும், வயல் வெளியில் பெரிய குளம் ஒன்றும், பெரியகுளம் அருகில் இடுகாடும் அமைந்துள்ளது.

## கோயில்கள்
மூவர்கோட்டையில் ஆணைமேல் அழகையனார் கோயில் ஒன்று இருக்கிறது. இந்த கோயில் மூவர்கோட்டை ஊர் மக்களின் மிக முக்கிய கோயிலாகும். இந்த கோயில் சித்திரை பவுர்ணமி அன்று காவடியாட்டம், பால்குடம், அன்னதானம், மொட்டைபோட்டுக்கொள்ளுதல், கலை நிகழ்ச்சிகள் என விழாக்கோலம் பூண்டிருக்கும். வெளியூர்களில் வசிக்கும் மூவர்கோட்டையை சேர்ந்த ஊர் மக்கள் ஒன்றுகூடும் நாளாகவும் இந்த கோயில் திருவிழா அமைந்திருக்கின்றது.

அய்யனார் கோயிலுக்கருகில் பிடாரி அம்மன் கோயிலும், அய்யனார் கோயில் நேர் மேற்கில் வீரனார் கோயிலும் அமைந்துள்ளது.
மூவர்கோட்டையின் ஊருக்குள் மேற்கில் காத்தாயி அம்மன் கோயிலும் ஒன்றும், வடக்கில் பிள்ளையார் கோயிலும் ஒன்றும், கிழக்கில் சிவன் கோயிலும் ஒன்றும் காமாச்சி அம்மன் மேடும் அமைந்துள்ளது. தெற்கில் காத்தாயி அம்மனுக்கு புதிய கோயிலும் உருவாக்கப்பட்டுள்ளது.

## கல்விச்சாலைகள்

மூவர்கோட்டையின் தெற்கில் எட்டாம் வகுப்பு வரையிலான ஊராட்சி ஒன்றிய மேல்நிலைப் பள்ளியும், மேற்கில் நியாயவிலை கூட்டுறவு பண்டகசாலையும், வடவாற்றாங்கரையில் பொதுப்பணித்துறை அலுவலகமும், வடக்கில் நேரடி நெல் கொள்முதல் நிலையமும், ஊரின் நடுப்பகுதியில் நூலகமும், வடுவூர் அஞ்சல் நிலையத்தின் கிளை அஞ்சலகம் ஒன்றும், அய்யா தந்தை பெரியார் சிலையும், அதன் அருகில் ஊராட்சி அலுவலகமும் அமைந்திருப்பது மூவர்கோட்டையின் சிறப்பாகும்.

பகுப்பு:திருவாரூர் மாவட்டத்திலுள்ள கிராமங்கள்
மலைச்சிங்கம் (பேரினம்)

**மலைச்சிங்கங்கள்** (*Puma*) என்பன பூனைக்குடும்பத்தை சேர்ந்த ஒரு பாலூட்டி பேரினமாகும். ஒரே இனம் கூகர் (பூமா, மலைச்சிங்கம் மற்றும் சிறுத்தை என்றும் அழைக்கப்படுகிறது. மலையரிமா, "ஜாகுவாரன்டி" ஆகிய இனங்கள் இதனுள் அடங்கும். மேலும் இவை வெவ்வேறு இடங்களில் கிடைத்த தொல்லெச்சங்களின்படிக்கு *பூமா பாடோய்டஸ்* எனப்படும் பெரிய பூனையும் இதனுள் அடங்கும். மேலும் பல குறைவாக அறியப்பட்ட பழைய உலக புதைபடிவ பிரதிநிதிகளையும் உள்ளடக்கியிருக்கலாம்(எடுத்துக்காட்டாக, பூமா பார்டோயிட்ஸ், அல்லது ஓவனின் சிறுத்தை, யூரேசியாவின் பிளியோசீனின் ஒரு பெரிய, கூகர் போன்ற பூனை). இந்த சாத்தியமான பழைய உலக புதைபடிவங்களுடன் கூடுதலாக, பூமா புமோய்டுகள் மற்றும் "அமெரிக்கச் சிறுத்தை" என்று அழைக்கப்படும் இரண்டு இனங்கள் போன்ற சில புதிய உலக புதைபடிவ பிரதிநிதிகள் சாத்தியமாகும், தற்போது மிராசினோனிக்ஸ் இனத்தின் கீழ் வகைப்படுத்தப்பட்டுள்ளது.

## விளக்கம்
பூமாக்கள் பெரிய, இரகசியப் பூனைகள். இவை பொதுவாக கூகர்கள் மற்றும் மலைச் சிங்கங்கள் என்றும் அழைக்கப்படுகின்றன. மேலும் இவை மற்ற “பெரிய பூனை” இனங்களை விட பெரிய அளவில் வளர்ச்சியை அடைய முடிகிறது. இவற்றாஇன் அளவு பெரியதாக  இருந்தபோதிலும், இவை சிங்கங்கள் அல்லது சிறுத்தைகளை விட சிறிய பூனை இனங்களுடன் மிகவும் நெருக்கமாக தொடர்புடையவை. 

பூமாக்களின் இரண்டு துணை இனங்களும் ஒரே மாதிரியான குணாதிசயங்களைக் கொண்டிருக்கின்றன. ஆனால் நிறம் மற்றும் அளவில் வேறுபடுகின்றன. பூமாக்கள் அமெரிக்கக் கண்டங்களில் மிகவும் தகவமைப்புத் தன்மை கொண்ட பூனை இனமாகும். மேலும் அவை மற்ற பூனை இனங்களைப் போலல்லாமல் பல்வேறு வாழ்விடங்களில் காணப்படுகின்றன.

## இனங்கள்
**[[மலையரிமா|பூமா கொன்கலர்]]* (லின்னேயஸ், 1771)&nbsp;– மலையரிமா
**பூமா பாடோய்டஸ்* (ஒவன், 1846)
**ஜாகுவாரன்டி* (Geoffroy, 1803)

## பரவலும் வாழிவிடமும்
பூமா இனத்தைச் சேர்ந்த உயிரினங்கள் முதன்மையாக வடக்கு மற்றும் தென் அமெரிக்காவின் மலைகளில் காணப்படுகின்றன. இங்கு பெரும்பாலான உயிரினங்கள் பாறைகள் நிறைந்த பகுதிகளிலும், தாவர உண்ணிகள் மேய்ந்து வாழும் சரிவுகளை விடக் குறைவான மேய்ச்சல் நிலங்களிலும் காணப்படுகின்றன. இவை அந்தப் பகுதிகளில் வசிக்கத் தேர்வுசெய்தாலும், அவை மிகவும் தகவமைப்புத் திறன் கொண்டவை. மேலும் காடுகள், வெப்பமண்டல காடுகள், புல்வெளிகள் மற்றும் வறண்ட பாலைவனப் பகுதிகள் உட்பட பல்வேறு வகையான வாழ்விடங்களில் காணப்படுகின்றன. மனிதக் குடியிருப்புகள் விரிவடைந்து வருவதாலும், நிலம் அகற்றப்படுவதாலும், பூனைகள் சிறிய மற்றும் தனக்கு மிகவும் விரோதமான பகுதிகளுக்குள் தள்ளப்படுகின்றன. இருப்பினும், அவற்றின் அதிக தகவமைப்புத் திறன், அவை காடுகளிலிருந்து என்றென்றும் மறைந்து போவதைத் தவிர்க்க அனுமதிக்கிறது.

## உணவு முறை
இந்த இனத்தின் உறுப்பினர்கள் பெரிய மற்றும் சக்திவாய்ந்த மாமிச உண்ணிகள். இவற்றின் உணவில் பெரும்பாலானவை கொறிணிகள், பறவைகள், மீன்கள் மற்றும் முயல்கள் போன்ற சிறிய விலங்குகள் அடங்கும். பெரிய உயிரினங்கள் பெரிய கொம்பு செம்மறி ஆடுகள், மான்கள், குவானக்கோ, மலை ஆடுகள், ரக்கூன்கள் மற்றும் கோட்டி போன்ற பெரிய இரையையும் பிடிக்க முடிகிறது. இவை எப்போதாவது அதிக மக்கள் தொகை கொண்ட பகுதிகளில் கால்நடைகளையும் வேட்டையாடுகிறது.

## மேற்கோள்கள்

## வெளி இணைப்புகள்
* 
* 

பகுப்பு:பூனைப் பேரினம்